ยุ่งอยู่...
&nbsp;
11 ส.ค. 2554

....ทีมข่าวการเงิน
.
ช่วงนี้ถ้าเจอหน้า “กรณ์ จาติกวณิช” รมว.คลัง อาจเห็นหน้าวุ่นๆ ครุ่นคิดว่าแต่ละวันจะมีแอคทิวิตีอย่างไรในเฟซบุ๊ก โซเชียลเน็ตเวิร์กที่ฮอตสุด
เพราะทุกวันคนในรัฐบาลเดอะมาร์ค ต้องกุมขมับ หาทาง ฝ่าวงล้อมเสื้อแดงที่ประกาศ เย้วๆๆ ให้ยุบสภา 
แต่ไม่ว่าเสียงข้างนอกจะเป็นอย่างไร รมว.ร่างโย่งก็ไม่หวั่น ได้แรงหนุนจากวัยเอ๊าะๆ ในเฟซบุ๊ก เชียร์สุดลิ่มทิ่มประตู “เป็นกำลังใจให้ค่ะ” “รักท่านนายกฯ” “พี่มาร์คสู้ๆ” ... ร้อยคำหวานที่ทำเอาเคลิ้ม
และเพื่อตอบแทนพลังศรัทธาเดอะมาร์คที่ล้นหลาม กรณ์เลยเจียดเวลาว่างๆ คิดค้น avatar เพื่อให้แฟนานุแฟนในเฟซบุ๊กได้เปลี่ยนรูปหน้า avatar ของตัวเอง เป็น avatar เดอะมาร์ค มีให้เลือกถึง 15 แบบ เช่น...
“1 กำลังใจให้นายกฯ อภิสิทธิ์สู้ๆ” “we support prime minister Abhisit Vejjajiva” แหม... ไม่ค่อยว่างเลยเน่อะ